**Ministru kabineta noteikumu projekta "Grozījums Ministru kabineta 2017. gada 19. decembra noteikumos Nr. 769 "Tieslietu ministrijas pamatbudžeta programmas "Noziedzīgi iegūtu līdzekļu konfiskācijas fonds" finanšu līdzekļu izmantošanas kārtība"" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts "Grozījumi Ministru kabineta 2017. gada 19. decembra noteikumos Nr. 769 "Tieslietu ministrijas pamatbudžeta programmas "Noziedzīgi iegūtu līdzekļu konfiskācijas fonds" finanšu līdzekļu izmantošanas kārtība"" (turpmāk – noteikumu projekts) izstrādāts atbilstoši Noziedzības novēršanas padomes (turpmāk – Padome) 2020. gada 7. janvāra sēdes protokola Nr. 8 1. § 6. punktam, kas noteic, ka Tieslietu ministrijai jāsagatavo grozījumus Ministru kabineta 2017. gada 19. decembra noteikumos Nr. 769 "Tieslietu ministrijas pamatbudžeta programmas "Noziedzīgi iegūtu līdzekļu konfiskācijas fonds" finanšu līdzekļu izmantošanas kārtība" (turpmāk – Ministru kabineta noteikumi) un jāiesniedz tos izskatīšanai Ministru kabinetā, iekļaujot nosacījumus, pamatojoties, uz kuriem Tieslietu ministrija var pieņemt lēmumu par iepriekš piešķirto līdzekļu izmantošanas termiņa pagarināšanu ne vairāk kā par 6 mēnešiem. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projektā paredzēts papildināt Ministru kabineta noteikumus ar 8.1 punktu, lai Tieslietu ministrijai dotu tiesības atsevišķos gadījumos pieņemt lēmumu par līdzekļu saņēmējiem iepriekš piešķirto līdzekļu izmantošanas termiņa pagarināšanu ne vairāk kā par 6 mēnešiem.  Ministru kabineta noteikumu 8.1 punkts noteiks, ka Tieslietu ministrija, pamatojoties uz līdzekļu pieprasītāja pieprasījumu, var pieņemt lēmumu un pagarināt pasākuma īstenošanas termiņu ne vairāk kā par sešiem mēnešiem, ja preču piegādātāja vai pakalpojumu sniedzēja darba nepietiekamas kvalitātes vai aizkavētas piegādes dēļ līdzekļu saņēmējs nevar nodrošināt galīgā norēķina maksājumus pasākuma īstenošanas termiņā.  Normas mērķis ir panākt, lai objektīvu un no līdzekļu saņēmējiem neatkarīgu iemeslu dēļ tiek sasniegti Padomes atbalstītā pasākuma mērķi.  2019. gadā vairāki finansējuma saņēmēji vērsās Tieslietu ministrijā ar lūgumu virzīt izskatīšanai Padomes sēdē jautājumu par iespēju pabeigt piešķirto līdzekļu apguvi, jo objektīvu iemeslu dēļ pasākumus pabeigt Ministru kabineta noteikumu 8. punktā noteiktajā termiņā – 12 mēnešos, nebija iespējams. Finansējuma saņēmēji norādīja, ka pakalpojumu sniedzējiem/ preču piegādātājiem pasākumu īstenošanai tiek izvirzītas specifiskas prasības, kā arī to, ka materiāltehniskā nodrošinājuma uzlabošanai tiek iegādāta speciāla tehnika, kura prasa ilgstošu sagatavošanas laiku. Finansējuma saņēmēji skaidroja, ka atbalstīto pasākumu ietvaros visi pasūtījumi ir veikti un ir noslēgti atbilstoši līgumi, bet specifisko prasību dēļ noteiktajā termiņā nav iespējama preču piegāde. Vienlaikus ir iespējamas situācijas, kad attiecīgais pakalpojums vai preču piegāde ir sniegta neatbilstošā kvalitātē, piemēram, pasūtītā prece piegādāta ar defektiem, un objektīvi ir nepieciešams papildu laiks, lai pakalpojuma sniedzējs vai preču piegādātājs novērstu radušos trūkumus.  Līdz ar to, lai risinātu šādas situācijas, Tieslietu ministrijai būs tiesības attiecīgajos gadījumos lemt par pasākuma īstenošanas termiņa pagarinājumu ne vairāk kā par 6 mēnešiem. Vienlaikus norādāms, ka attiecīgais termiņš noteikts atbilstoši Padomes 2020. gada 7. janvāra sēdes protokola Nr. 8 1. § 6. punktā noteiktajam.  Vienlaikus šāda norma arī palīdzēs sekmēt Noziedzīgi iegūtas mantas konfiskācijas izpildes likuma 45. pantā noteikto Noziedzīgi iegūtu līdzekļu konfiskācijas fonda programmas izveides mērķa - īstenot nepieciešamos pasākumus finanšu un ekonomisko noziegumu apkarošanai un atbalsta sniegšanai noziedzīgos nodarījumos cietušajiem, izpildi. |
| 3. | Projekta izstrādē iesaistītās institūcijas un publiskas personas kapitālsabiedrības | Noteikumu projektu izstrādāja Tieslietu ministrija. |
| 4. | Cita informācija | Nav. |
|  | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Regulējums attieksies uz Tieslietu ministriju, Noziedzīgi iegūtu līdzekļu konfiskācijas fonda programmas līdzekļu pieprasītājiem un saņēmējiem. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |
|  | | |
| **III. Tiesību akta projekta ietekme uz valsts budžetu un pašvaldību budžetiem** | | |
| Noteikumu projekts šo jomu neskar. | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Notiekumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Notiekumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Tiesību akta projekts neparedz sabiedrībai vai kādai tās grupai jaunas tiesības vai pienākumus |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Tieslietu ministrija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neietekmēs pārvaldes funkcijas un institucionālo struktūru. Jaunas institūcijas nebūs jāveido, esošās institūcijas nebūs jālikvidē vai jāreorganizē. |
| 3. | Cita informācija | Nav. |

Iesniedzējs:

Tieslietu ministrijas valsts sekretārs Raivis Kronbergs

Kalniņa 67036938

kristiana.kalnina@tm.gov.lv

Ramute 67036749

[elita.ramute@tm.gov.lv](about:blank)